
RAPORT  COMUN

asupra proiectului de Lege pentru modificarea art.26 din Legea nr.448/2006 privind protecţia şi promovarea drepturilor persoanelor cu handicap
(PLx 42/2015)

şi a propunerii legislative pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap

(Plx 302/2015)
În temeiul art.70 şi 95 din Regulamentul Camerei Deputaţilor, republicat, Comisia pentru muncă şi protecţie socială şi Comisia pentru sănătate şi familie au fost sesizate, prin adresa nr. PLx 42/2015 din 13 mai 2015, cu reexaminarea proiectului de Lege pentru modificarea art.26 din Legea nr.448/2006 privind protecţia şi promovarea drepturilor persoanelor cu handicap în vederea întocmirii unui nou raport, respectiv prin adresa nr. Plx.302/2015 din 23 martie 2015 cu dezbaterea pe fond a propunerii legislative pentru modificarea şi completarea Legii nr.448/2006 privind protecţia şi promovarea drepturilor persoanelor cu handicap.

La întocmirea prezentului raport comun, în conformitate cu prevederile art.63 şi art.68 alin.(1) din Regulamentul Camerei Deputaţilor, republicat, Comisiile au avut în vedere: 

· avizele favorabile ale Consiliului Legislativ (nr.601/21.05.2014 şi nr.1381/17.12.2014)

· avizele negative ale Comisiei pentru buget, finanţe şi bănci (nr.4c-2/91/18.02.2015 şi nr.4c-2/341/30.04.2015)

· avizele negative ale Comisiei juridice, de disciplină şi imunităţi (nr.4c-11/124/17.02.2015 şi 
nr.4c-11/494/31.03.2015)

· avizele favorabile ale Comisiei pentru egalitatea de şanse pentru femei şi bărbaţi (nr.4c-17/283/24.02.2015 şi 
nr.4c-17/455/15.04.2015)
· avizul negativ al Comisiei pentru transporturi şi infrastructură (nr.4c-26/65/22.04.2015)
· punctele de vedere negative ale Guvernului (nr.1925/02.10.2014 şi nr.261/19.20.2015).
Iniţiativele legislative au ca obiect de reglementare modificarea lit.c) a art.26 din Legea nr.448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, în sensul instituirii posibilităţii ca persoanele cu handicap grav sau accentuat să beneficieze de scutirea de la plata taxei asupra autoturismelor, motocicletelor cu ataş şi mototriciclurilor, fără ca acestea să fie adaptate handicapului.

De asemenea, se propune includerea însoţitorilor şi asistenţilor personali ai persoanelor cu handicap în cadrul beneficiarilor de scutire de la plata rovinietei, scutirea aplicându-se numai pentru unul dintre aceste mijloace de transport.
În conformitate cu prevederile art.61 şi art.63 din Regulamentul Camerei Deputaţilor, republicat, Comisiile au dezbătut iniţiativele legislative în şedinţa comună din 26 mai 2015.
La lucrări au fost prezenţi 23 deputaţi din totalul de 24 membri ai Comisiei pentru muncă şi protecţie socială şi 18 deputaţi din totalul de 19 membri ai Comisiei pentru sănătate şi familie.

Raportul comun a fost adoptat cu unanimitate de voturi.
La dezbateri au participat, în conformitate cu prevederile art.56 din Regulamentul Camerei Deputaţilor:
· doamna Mihaela Ungureanu – Preşedinte, Autoritatea Naţională pentru Persoane cu Dizabilităţi;
· doamna Anca Ilie – consilier, Autoritatea Naţională pentru Persoane cu Dizabilităţi.
În urma reluării dezbaterilor asupra proiectului de lege cu nr.PLx 42/2015, Comisiile au hotărât, cu unanimitate de voturi, respingerea acestuia întrucât prevederile sale sunt cuprinse în propunerea legislativă cu nr. Plx 302/2015, care este mai complexă şi pe care membrii comisiilor au hotărât să o adopte, cu unanimitate de voturi.
Proiectul de lege cu nr. PLx 42/2015 a fost adoptat de Senat în şedinţa din 5 februarie 2015. 

Propunerea legislativă nr. Plx 302/2015 a fost respinsă de Senat în şedinţa din 18 martie 2015.
Iniţiativele legislative fac parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

În urma finalizării dezbaterilor, Comisiile propun Plenului Camerei Deputaţilor adoptarea cu amendamente a propunerii legislative cu nr. Plx 302/2015, redate în anexa care face parte integrantă din prezentul raport.

Anexa 

Amendamente admise

	Nr. crt.
	Text act normativ de bază
(Legea nr.448/2006)
	Text 
propunere legislativă
	Text propus de Comisii
(autorul amendamentului)
	Motivare

amendamente

	1.
	__
	Titlul Legii
Lege pentru modificarea şi completarea Legii nr. 448/2006 privind protecţia şi promovarea drepturilor persoanelor cu handicap
	Titlul Legii
Lege pentru modificarea  Legii nr. 448/2006 privind protecţia şi promovarea drepturilor persoanelor cu handicap
Autori: membrii comisiilor

	Pentru respectarea normelor de tehnică legislativă.

	2.
	__
	Articol unic – Legea nr.448/2006 privind protecţia şi promovarea drepturilor persoanelor cu handicap, republicată în Monitorul Oficial nr. 1 din 3 ianuarie 2008, cu modificările şi completările ulterioare, se modifică şi se completează după cum urmează:


	Articol unic – Legea nr. 448/2006 privind protecţia şi promovarea drepturilor persoanelor cu handicap, republicată în Monitorul Oficial al României, Partea I, nr. 1 din 3 ianuarie 2008, cu modificările şi completările ulterioare, se modifică după cum urmează:

Autori: membrii comisiilor

	Pentru respectarea normelor de tehnică legislativă.

	3.
	Art.26. - Persoanele cu handicap grav sau accentuat beneficiază de următoarele facilităţi fiscale:
………………………………………………

c) scutire de la plata taxei asupra autoturismelor, motocicletelor cu ataş şi mototriciclurilor, adaptate handicapului;
………………………………………………

	1. Art. 26 lic c) se modifică având următorul cuprins:

“c) scutire de la plata taxei asupra autoturismelor, motocicletelor cu ataş şi mototriciclurilor.”

	1. La articolul 26, litera c) se modifică şi va avea următorul cuprins:

„c) scutire de la plata taxei asupra autoturismelor, motocicletelor cu ataş şi mototriciclurilor;”
Autori: membrii comisiei

	Pentru respectarea normelor de tehnică legislativă.

	4.
	Art.28. - 15/2002Persoanele cu handicap, deţinătoare de autoturisme adaptate handicapului, precum şi persoanele care le au în îngrijire beneficiază de scutire de la plata tarifului de utilizare a reţelelor de drumuri naţionale, prevăzut în Ordonanţa Guvernului nr. privind introducerea tarifului de utilizare a reţelei de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare.


	2. Art.28 se modifică şi se completează având următorul cuprins:

“(1) 15/2002Persoanele cu handicap, precum şi însoţitorii ori, după caz, asistenţii personali ai acestora, deţinători de autoturisme, beneficiază de scutire de la plata tarifului de utilizare a reţelelor de drumuri naţionale, prevăzut în Ordonanţa Guvernului nr. privind introducerea tarifului de utilizare a reţelei de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare.

(2) Scutirea prevăzută în alineatul precedent se aplică pentru un singur autoturism deţinut de fiecare persoană îndreptăţită, în parte.”


	2. Articolul 28 se modifică şi va avea următorul cuprins:
“Art.28. – (1) 15/2002Persoanele cu handicap, precum şi însoţitorii ori, după caz, asistenţii personali ai acestora, deţinători de autoturisme, beneficiază de scutire de la plata tarifului de utilizare a reţelelor de drumuri naţionale, prevăzut în Ordonanţa Guvernului nr. privind introducerea tarifului de utilizare a reţelei de drumuri naţionale din România, aprobată cu modificări şi completări prin Legea nr.424/2002, cu modificările şi completările ulterioare.

(2) Scutirea prevăzută la alin.(1) se aplică pentru un singur autoturism deţinut de fiecare din persoanele îndreptăţite potrivit prevederilor alin.(1).”

Autori: membrii comisiei

	Pentru respectarea normelor de tehnică legislativă.

Pentru respectarea normelor de tehnică legislativă.

